เปิด 6 หุ้นปันผลเด่นปี 64 แจกทุกไตรมาส! นำทีม STGT-IVL-DCC
เปิด 6 หุ้นปันผลเด่นปี 2564 จ่ายทุกไตรมาส! นำทีม STGT รวมทั้งปีจ่ายหุ้นละ 4.65 บ. เม็ดเงินกว่า 1.33 หมื่นลบ. ฟาก IVL จ่ายหุ้นละ 1 บ. รวมเป็นเงิน 5.61 พันลบ. ฟาก DCC จ่ายหุ้นละ 0.185 บ. รวมเป็นเงิน 1.68 พันลบ.
เปิด 6 หุ้นปันผลเด่นปี 2564 จ่ายทุกไตรมาส! นำทีม STGT รวมทั้งปีจ่ายหุ้นละ 4.65 บ. เม็ดเงินกว่า 1.33 หมื่นลบ. ฟาก IVL จ่ายหุ้นละ 1 บ. รวมเป็นเงิน 5.61 พันลบ. ฟาก DCC จ่ายหุ้นละ 0.185 บ. รวมเป็นเงิน 1.68 พันลบ.
2 เม.ย. 2565

“ข่าวหุ้นธุรกิจออนไลน์” ทำการสำรวจบริษัทจดทะเบียน(บจ.)ในตลาดหลักทรัพย์แห่งประเทศไทย(ตลท.) ที่ประกาศจ่ายปันผลรอบผลประกอบการปี 2564 มานำเสนอ โดยครั้งนี้คัดเลือกจากเกณฑ์จ่ายปันผล 4 ครั้งต่อปี หรือทุกไตรมาส โดยพบว่ามี  6 หุ้น ประกอบด้วย STGT,IVL,KMART,DCC,BGC และ BKI ดังตารางประกอบ

สำหรับ บริษัท ศรีตรังโกลฟส์ (ประเทศไทย) จำกัด (มหาชน) หรือ STGT มีนโยบายเงินปันผลไม่น้อยกว่าร้อยละ 50 ของกำไรสุทธิตามงบการเงินเฉพาะกิจการ โดยปี 2564 บริษัทประกาศจ่ายปันผลทุกไตรมาสรวมทั้งปีอยู่ที่อัตรา 4.65 บาทต่อหุ้น รวมเป็นเงินทั้งสิ้นประมาณ 13,305.61 ล้านบาท
ส่วนบริษัท อินโดรามา เวนเจอร์ส จำกัด (มหาชน) หรือ IVL มีนโยบายเงินปันผลไม่น้อยกว่าร้อยละ 30 ของกำไรสุทธิ โดยปี 2564 บริษัทประกาศจ่ายปันผลทุกไตรมาสรวมทั้งปีอยู่ที่อัตรา 4.65 บาทต่อหุ้น รวมเป็นเงินทั้งสิ้นประมาณ 5,614.55 ล้านบาท
ด้านบริษัท คาร์มาร์ท จำกัด (มหาชน) KMART มีนโยบายเงินปันผลไม่น้อยกว่าร้อยละ 50 ของกำไรสุทธิ โดยปี 2564 บริษัทประกาศจ่ายปันผลทุกไตรมาสรวมทั้งปีอยู่ที่อัตรา 0.18 บาทต่อหุ้น รวมเป็นเงินทั้งสิ้นประมาณ 158.40 ล้านบาท
ส่วนบริษัท ไดนาสตี้เซรามิค จำกัด (มหาชน) หรือ DCC มีนโยบายเงินปันผลไม่ต่ำกว่าร้อยละ 70 ของกำไรสุทธิ โดยปี 2564 บริษัทประกาศจ่ายปันผลทุกไตรมาสรวมทั้งปี อยู่ที่อัตรา 0.185 บาทต่อหุ้น รวมเป็นเงินทั้งสิ้นประมาณ 1,688.23 ล้านบาท
ด้านบริษัท บีจี คอนเทนเนอร์ กล๊าส จำกัด (มหาชน) หรือ BGC มีนโยบายเงินปันผลไม่ต่ำกว่าร้อยละ 40 ของกำไรสุทธิ โดยปี 2564 บริษัทประกาศจ่ายปันผลทุกไตรมาสรวมทั้งปีอยู่ที่อัตรา 0.48 บาทต่อหุ้น รวมเป็นเงินทั้งสิ้นประมาณ 333.33 ล้านบาท
ปิดท้ายบริษัท กรุงเทพประกันภัย จำกัด (มหาชน) หรือ BKI นโยบายเงินปันผลหากสภาพเศรษฐกิจไม่ผันผวนอย่างรุนแรง และไม่มีความจำเป็นอื่นใด บริษัทฯมีนโยบายจะจ่ายเงินปันผลประมาณร้อยละ 50 ของกำไรสุทธิ โดยปี 2564 บริษัทประกาศจ่ายปันผลทุกไตรมาสรวมทั้งปีอยู่ที่อัตรา 15.00 บาทต่อหุ้น รวมเป็นเงินทั้งสิ้นประมาณ 1,597.05 ล้านบาท
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน